תה משומשת. התביעה, לעומת זאת, טענה שלב-טוב ממילא ימות הרבה קודם. טקסס היא אחת המדינות היחידות בארצות הברית שעדיין קיים בה עונש מוות. אני ולב-טוב כבר עשר  שנים לא בקשר, אבל פעם, בתיכון, הוא היה החבר הכי טוב שלי. את כל הזמן שלי הייתי מבלה  איתו ועם דפנה, שהיתה החברה שלו משישית. כשהתגייסנו הקשר ניתק, אני לא ממש טוב בלשמור קשרים. עלמה דווקא מצויינת בזה, החברות הכי טובות שלה הן כאלה שהיא מכירה  עוד מהגן. אני קצת מקנא בה על זה. אני קצת מקנא בה על הרבה דברים. המשפט נמשך שלושה חודשים. ים זמן, בהתחשב בעובדה שכולם היו בטוחים שלב-טוב עשה  את זה. אני אמרתי לאבא שלי שמשהו בכל סיפור הזה נשמע לי לא הגיוני, אנחנו הרי מכיר את  אמיר, הוא היה אצלנו בן בית, ואבא שלי אמר 'לך תדע מה עובר לאנשים בראש'. אמא שלי אמרה שתמיד ידעה שיגמור רע שהיה לו מין מבט כזה של כלב חולה בעיניים. היא אמרה  שמזעזע אותה לחשוב איך הרוצח הזה אכל מהכלים שלה, ישב איתנו ליד אותו שולחן. אני  נזכרתי בפעם האחרונה שפגשתי אותו, זה היה בלוויה של דפנה, היא מתה מאיזה מחלה. זה היה בדיוק אחרי שהשתחררנו מהצבא. באתי ללוויה , והוא פשוט גירש אותי.